pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-การประชุมการตรวจราชการตามแผนการตรวจราชการแบบบูรณาการประจำปีงบประมาณ 2561
วันอังคารที่ 20 กุมภาพันธ์ 2561
การประชุมการตรวจราชการตามแผนการตรวจราชการแบบบูรณาการประจําปีงบประมาณ 2561
ผู้ตรวจราชการกระทรวงอุตสาหกรรม เข้าร่วมประชุมการตรวจราชการตามแผนการตรวจราชการแบบบูรณาการประจําปีงบประมาณ 2561ณ ศาลากลาง จ.นนทบุรี
เมื่อวันที่ 19 กุมภาพันธ์ 2561 นายจุลพงษ์ ทวีศรี ผู้ตรวจราชการกระทรวงอุตสาหกรรม เข้าร่วมประชุมการตรวจราชการตามแผนการตรวจราชการแบบบูรณาการประจําปีงบประมาณ 2561โดยมีนางสาวปภัสมน อัมราลิขิต ผู้ตรวจราชการสํานักนายกรัฐมนตรี เป็นประธานฯ พร้อมด้วยนายสรวิศ ธานีโต ผู้ตรวจราชการกระทรวงเกษตรและสหกรณ์ นายอําพล อังคภากรณ์กุล รองผู้ว่าราชการ จ.นนทบุรี และหน่วยงานราชการ จ.นนทบุรีเข้าร่วมประชุม ณ ศาลากลาง จ.นนทบุรี
ในการนี้ นายจุลพงษ์ ทวีศรี ผู้ตรวจราชการกระทรวงอุตสาหกรรม ให้เกียรติเป็นประธานประชุมการตรวจราชการรอบที่1/2561 ของสํานักงานอุตสาหกรรม จ.นนทบุรี โดยมีนายประจวบ ธิมา อุตสาหกรรม จ.นนทบุรี และเจ้าหน้าที่ที่เกี่ยวข้องเข้าร่วมประชุมรายงานผลการดําเนินงาน พร้อมทั้งหารือปัญหาและอุปสรรค เพื่อพัฒนาภาคอุตสาหกรรมของ จ.นนทบุรี ต่อไป
รัฐบาลไทย-ข่าวทำเนียบรัฐบาล-รัฐบาล ขับเคลื่อนวิทยุเพื่อครอบครัว เปิดตัวคลื่น Happy  Family Radio F.M.105 MHz. ที่ทำเนียบรัฐบาล
วันอังคารที่ 24 เมษายน 2561
รัฐบาล ขับเคลื่อนวิทยุเพื่อครอบครัว เปิดตัวคลื่น Happy  Family Radio F.M.105 MHz. ที่ทําเนียบรัฐบาล
นายกรัฐมนตรี ร่วมงาน Roadshow เปิดตัวคลื่น Happy  Family Radio F.M.105 MHz. วิทยุเพื่อครอบครัว คลื่นวิทยุที่มอบให้เป็นของขวัญสําหรับเด็กเนื่องในวันเด็กแห่งชาติ ปี 2561
วันนี้ (24 เม.ย. 61) เวลา 08.30 น. ณ ตึกบัญชาการ 1 ทําเนียบรัฐบาล ก่อนการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรี ได้เข้าร่วมงาน Roadshow เปิดตัวคลื่น Happy Family Radio F.M.105 MHz. วิทยุเพื่อครอบครัว ของกรมประชาสัมพันธ์ โดยมีนายกอบศักดิ์ ภูตระกูล รัฐมนตรีประจําสํานักนายกรัฐมนตรี และ พลโท สรรเสริญ แก้วกําเนิด อธิบดีกรมประชาสัมพันธ์และโฆษกรัฐบาล ให้การต้อนรับ
โดยในงานเปิดตัวคลื่นวิทยุเพื่อครอบครัวครั้งนี้ ได้จําลองการจัดรายการ พร้อมถ่ายทอดสดทางคลื่นวิทยุ และ Facebook Live ตั้งแต่เวลา 8.00 – 9.00 น. ซึ่งแบ่งออกเป็น 4 ช่วงเวลา ช่วงแรกจัดรายการสดปากซอย 105 ช่วงที่สอง สรุปและแนะนําคลื่นและแอพพลิเคชั่น ช่วงที่สาม การจัดรายการโฮมคิดซิ ซึ่งเป็นรายการที่เหมาะสําหรับเด็ก และช่วงที่สี่ ลุงตู่พบเกิร์ลกรุ๊ป BNK 48 จํานวน 8 คน มาร่วมพูดคุยสะท้อนความคิดและรูปแบบของสื่อวิทยุในความต้องการของเยาวชนคนรุ่นใหม่
คลื่น Happy Family Radio F.M.105 MHz. วิทยุเพื่อครอบครัว เกิดขึ้นจากคํากล่าวของนายกรัฐมนตรี ในรายการ “ศาสตร์พระราชา สู่การพัฒนาอย่างยั่งยืน” เมื่อวันศุกร์ที่ 12 มกราคม 2561 เนื่องในวันเด็กแห่งชาติ “รัฐบาลจะให้ของขวัญวันเด็ก เด็กและครอบครัวด้วยการมอบความรู้ที่ถูกต้อง เหมาะสมกับการพัฒนาเด็กทุกช่วงวัย ด้วยการนําร่องทําสถานีวิทยุเด็กและครอบครัว โดยเฉพาะไม่มีรายการอื่นปะปน โดยกรมประชาสัมพันธ์ร่วมกับหน่วยงานที่เกี่ยวข้องเร่งศึกษา หาแนวทางดําเนินการมาเสนอ โดยเริ่มให้ออกอากาศในทันที่ที่พร้อม”
ทั้งนี้ ได้ออกอากาศในวันแรก เมื่อวันที่ 14 เมษายน 2561) ที่ผ่านมา ซึ่งตรงกับวันครอบครัว รายการเด่นที่น่าสนใจ เหมาะกับทุกวัยในครอบครัว เป็นรายการที่เสริมสร้างการเรียนรู้ ส่งเสริมจินตาการ และส่งเสริมการกล้าแสดงออก สําหรับเด็กในช่วงวัย 3 – 12 ปี และจากนโยบาย “ไทยแลนด์ 4.0” ของรัฐบาล เพื่อให้ผู้ฟังเป้าหมาย เข้าถึงได้ทุกที่และทุกเวลาด้วย
ตอนท้าย นายกรัฐมนตรี ได้กล่าวว่า โลกปัจจุบันมีการเปลี่ยนแปลงตลอดเวลา จําเป็นจะต้องก้าวให้ทันการเปลี่ยนแปลงด้วย พร้อมเชิญชวนเยาวชนคนรุ่นใหม่รับฟังคลื่นครอบครัวเป็นการร่วมกันพัฒนาประเทศด้วย รวมทั้งให้ประเมินสถานการณ์การออนแอร์ของวิทยุด้วยว่า เข้าถึงประชาชนมากน้อยแค่ไหน เพราะคลื่นดังกล่าวมีสาระที่เป็นประโยชน์ มีการสอดแทรกหลักคิดตามแนวทางพระราชดําริของในหลวง รัชกาลที่ 9 ปรัชญาเศรษฐกิจพอเพียง ซึ่งสามารถนํามาใช้ได้กับประชาชนทุกช่วงวัย พร้อมกล่าวกับเยาวชนเกิร์ลกรุ๊ปที่มาต้อนรับว่าเป็นต้นแบบและเป็นแนวทางการสร้างแรงบันดาลใจของเยาวชนรุ่นใหม่ ทําตามความฝัน สร้างสรรค์พัฒนาตัวเองขึ้นมา มีความตั้งใจ และมีความพยายาม เช่นเดียวกับรัฐบาลที่เร่งพัฒนาประเทศชาติในทุก ๆ ด้านเพื่อให้สอดคล้องกับแผนยุทธศาสตร์ชาติ รวมถึงการพัฒนาตลาดออนไลน์ ซึ่งทุกคนต้องร่วมมือกันในการปรับตัวเองเพื่อยกระดับมาตรฐานด้านต่าง ๆ ด้วยเช่นกัน เพื่อนําพาชาติบ้านเมืองสู่การพัฒนาอย่างยั่งยืนต่อไป
...........................................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีลงพื้นที่ติดตามการแก้ไขปัญหาพื้นที่ประสบภัยน้ำท่วมจังหวัดขอนแก่น ยืนยันรัฐบาลพร้อมดูแลช่วยเหลืออย่างเต็มที่
วันอังคารที่ 31 ตุลาคม 2560
นายกรัฐมนตรีลงพื้นที่ติดตามการแก้ไขปัญหาพื้นที่ประสบภัยน้ําท่วมจังหวัดขอนแก่น ยืนยันรัฐบาลพร้อมดูแลช่วยเหลืออย่างเต็มที่
นายกรัฐมนตรีลงพื้นที่ติดตามการแก้ไขปัญหาพื้นที่ประสบภัยน้ําท่วมจังหวัดขอนแก่น เพื่อเร่งช่วยเหลือและแก้ไขผลกระทบที่เกิดขึ้น ยืนยันรัฐบาลพร้อมดูแลช่วยเหลืออย่างเต็มที่
วันนี้ (31 ตุลาคม 2560) เวลา 15.30 น. ณ ห้องประชุมชั้น 3 ท่าอากาศยานจังหวัดขอนแก่น พลเอกประยุทธ์ จันทร์โอชา นายกรัฐมนตรีรับฟังบรรยายสรุปภาพรวมสถานการณ์น้ําท่วมจังหวัดขอนแก่น จาก นายสมเกียรติ ประจําวงษ์ อธิบดีกรมชลประทานว่า จากสถานการณ์ปริมาณน้ําฝนที่ตกลงมาในพื้นที่จํานวนมากช่วงตั้งแต่เดือนกรกฎาคม - สิงหาคมที่ผ่านมา ทําให้มีปริมาณน้ําสะสมไหลเข้าแหล่งกักเก็บน้ํา โดยเฉพาะเขื่อนอุบลรัตน์ถือได้ว่ามีปริมาณน้ําไหลเข้ามากที่สุดในรอบ 50 ปี ซึ่งเกินอัตราการกักเก็บน้ํา จึงต้องมีการเร่งระบายน้ําออกจากเขื่อน ซึ่งทําให้เกิดผลกระทบต่อพื้นที่การเกษตรและที่อยู่อาศัยบริเวณ 2 ฝั่งลําน้ําพอง
ภายหลังการรับฟังบรรยายสรุป นายกรัฐมนตรีได้กล่าวว่า การลงพื้นที่ในวันนี้ เพื่อมาติดตามการแก้ไขปัญหาน้ําท่วมในพื้นที่จังหวัดขอนแก่น และภาพรวมของภาคอีสาน เพื่อเร่งช่วยเหลือและแก้ไขผลกระทบที่เกิดขึ้นโดยเร็ว พร้อมกับนําพระราชดํารัสกระแสรับสั่งของสมเด็จพระเจ้าอยู่หัวที่ทรงห่วงใยประชาชนที่ประสบภัยมาบอกให้ประชาชนได้รับทราบว่าสมเด็จพระเจ้าอยู่หัวทรงติดตามปัญหาและความเป็นอยู่ของประชาชนอยู่เสมอ
นายกรัฐมนตรีกล่าวต่อไปว่า ต้องช่วยกันสร้างความเข้าใจกับประชาชนถึงสาเหตุน้ําท่วม และปริมาณน้ําที่ไหลเข้าพื้นที่ ให้ประชาชนมีความเข้าใจ เรียนรู้ที่จะอยู่กับน้ําให้ได้ อีกทั้งพลิกวิกฤตให้เป็นโอกาส ปรับเปลี่ยนพฤติกรรม ทําอาชีพเสริมช่วงน้ําท่วม หรือเสียสละพื้นที่บางส่วนให้เป็นพื้นที่แก้มลิง ในส่วนของรัฐบาลพร้อมที่จะดูแลเยียวยาและให้การช่วยเหลือ แต่ขอให้ประชาชนได้มีการปรับเปลี่ยนพฤติกรรมให้สอดคล้องกับสถานการณ์ ก่อนที่รัฐบาลจะเข้าไปให้ความช่วยเหลือ
สําหรับการเยียวยาในพื้นที่ที่ได้รับความเสียหายจากน้ําท่วมนั้น นายกรัฐมนตรีมอบหมายให้หน่วยงานในที่เกี่ยวข้องในพื้นที่เร่งสํารวจความเสียหาย และให้ความช่วยเหลือประชาชนโดยเร็วที่สุด พร้อมสั่งการให้ลดการระบายน้ําออกจากเขื่อนอุบลรัตน์ให้เหลือวันละ 30 ลบ. ม ต่อวัน โดยให้เร่งดําเนินการลดผลกระทบต่อประชาชนให้เร็วที่สุดภายใน 10 นาที จากนั้น นายกรัฐมนตรีได้เดินทางต่อไปยังประตูระบายน้ําบ้านคุยโพธิ์ ตําบลบึงเนียม เพื่อตรวจมเยี่ยมให้กําลังใจผู้ปฏิบัติงานปิดพนังคันดินคลองส่งน้ําชลประทาน
---------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-พาณิชย์ปิ๊งไอเดีย กรีนมาร์เก็ต ต่อยอดสู่เกษตรอินทรีย์
วันอังคารที่ 18 เมษายน 2560
พาณิชย์ปิ๊งไอเดีย กรีนมาร์เก็ต ต่อยอดสู่เกษตรอินทรีย์
นางอภิรดี ตันตราภรณ์ รัฐมนตรีว่าการกระทรวงพาณิชย์เปิดเผยว่า รัฐบาลมีนโยบายในการดูแลเกษตรกรให้มีรายได้และมีความเป็นอยู่ที่ดีโดยการพัฒนาประสิทธิภาพการผลิตและคุณภาพสินค้าสู่มาตรฐานเป็นที่ยอมรับของตลาดทั้งในและต่างประเทศ
การทําเกษตรอินทรีย์เป็นอีกโครงการหนึ่งที่กระทรวงพาณิชย์ส่งเสริม เชื่อมโยงตลาด พัฒนาเป็นผลิตภัณฑ์และแปรรูป เพื่อสร้างมูลค่าเพิ่มให้กับสินค้า ตอบสนองความต้องการของผู้บริโภคยุคใหม่ที่ใส่ใจดูแลสุขภาพมากขึ้น
จังหวัดเพชรบูรณ์เป็นอีกจังหวัดหนึ่งที่มุ่งมั่นส่งเสริมและพัฒนาเกษตรกรให้รวมกลุ่มกันปลูกพืชผักอินทรีย์เพื่อสร้างความมั่นใจและความปลอดภัยให้กับผู้บริโภคโดยมีการสร้างเครือข่ายผู้ผลิต-ผู้จําหน่ายสินค้าปลอดภัย ภายใต้แผนงานโครงการกรีนมาร์เก็ต เพชรบูรณ์ โดยเน้นความสมัครใจและบูรณาการการมีส่วนร่วมทุกภาคส่วน ได้แก่ เกษตรกร กลุ่มเกษตรกร กลุ่มวิสาหกิจ สหกรณ์การเกษตร ผู้ประกอบการภาคเอกชน องค์กรเอกชน และส่วนราชการที่เกี่ยวข้อง เพื่อปรับเปลี่ยนพฤติกรรมการผลิตสินค้าเกษตร เกษตรแปรรูป จากการพึ่งพาสารเคมีที่เป็นภัยต่อสุขภาพ ปรับสู่วิถีการผลิตสินค้าเกษตรปลอดภัย พัฒนาสู่สินค้าเกษตรอินทรีย์ โดยมีเครือข่ายทั้งเชิงกลุ่ม และเชิงเดี่ยว สมัครเข้าร่วมโครงการฯ เพิ่มจํานวนจาก 30 กลุ่ม ในปี 2558 เพิ่มเป็นจํานวน 93 กลุ่มในปัจจุบัน รวมจํานวนสมาชิกกว่า 1,000 ราย ในพื้นที่ 11 อําเภอของจังหวัดเพชรบูรณ์ ครอบคลุมสินค้าทั้งกลุ่มสินค้าพืชผักผลไม้ เกษตรแปรรูป ปศุสัตว์ ประมง และยังขยายเครือข่ายอย่างต่อเนื่อง โดยมีภาคเอกชนรายใหญ่หลายราย นําสินค้าตามโครงการเข้าจําหน่ายในช่องทางธุรกิจปกติ สร้างความมั่นใจ และปลอดภัยสู่ผู้บริโภค ส่งผลต่อภาพลักษณ์ที่ดีของสินค้าเกษตรของจังหวัดเพชรบูรณ์ สินค้าเกษตรไทย รวมทั้งเป็นการเสริมส่งการท่องเที่ยวอีกทางหนึ่งด้วย โครงการกรีนมาร์เก็ตฯ บริหารงานในรูปแบบคณะกรรมการ ซึ่งประกอบด้วย 3 ภาคส่วน ได้แก่ ภาครัฐ เอกชน และภาคประชาชน เพื่อผสมผสานจุดเด่น/ข้อดีของแต่ละภาคส่วน คือ ความยืดหยุ่นคล่องตัวของภาคเอกชน การรักษาประโยชน์ส่วนรวมของภาครัฐ และการลงมือดําเนินการของภาคประชาชน เน้นไปที่การส่งเสริมให้เกษตรกรรวมกลุ่มจัดตั้งเป็นสหกรณ์ โดยคณะกรรมการอํานวยการโครงการฯ จะทําหน้าที่ในการประสานงานกับตลาด เพื่อสอบถามความต้องการของตลาด แนะนําเทคโนโลยีสมัยใหม่มาใช้ในการปรับปรุงกิจการของสหกรณ์เพื่อเพาะปลูกและผลิตสินค้าตามคําสั่งซื้อ ซึ่งผักอินทรีย์ (ORGANIC) สามารถจําหน่ายได้ราคาสูงกว่าราคาผักชนิดเดียวกันในท้องตลาดกว่าหนึ่งเท่าตัว
ปัจจุบันพืชผักอินทรีย์ภายใต้แบรนด์ กรีนมาร์เก็ต เพชรบูรณ์ จําหน่ายให้ห้างท็อปซุปเปอร์มาร์เก็ต และบริษัทในเครือเซ็นทรัลกรุ๊ป ในเครือเดอะมอลล์ และจําหน่ายให้กับผู้บริโภคทั่วไปมูลค่าการซื้อขายมีประมาณเดือนละ 8 ล้านบาท ส่งผลให้เกษตรกร กลุ่มเกษตรกร สหกรณ์ มีรายได้เพิ่มขึ้น
“โอกาสของสินค้าเกษตรอินทรีย์ยังมีอย่างกว้างขวางทั้งในและต่างประเทศเนื่องจากผู้บริโภคในปัจจุบันใส่ใจในการดูแลรักษาสุขภาพโครงการกรีนมาเก็ตของจังหวัดเพชรบูรณ์ นับเป็นต้นแบบที่จังหวัดอื่นๆ สามารถนําไปปรับใช้ในพื้นที่ได้เป็นอย่างดี ซึ่งกระทรวงพาณิชย์จะพิจารณาต่อยอดโดยคัดเลือกเกษตรกรเข้าร่วมโครงการ “พัฒนาเกษตรกรและผู้ประกอบการเกษตรอินทรีย์สู่สากล” ซึ่งจะจัดขึ้นในช่วง เดือนพฤษภาคม .-มิถุนายน 2560 นี้ด้วย” นางอภิรดี กล่าว
รัฐบาลไทย-ข่าวทำเนียบรัฐบาล-รองนายกรัฐมนตรีอนุญาตให้นายกสมาคมกรีฑาผู้สูงอายุแห่งประเทศไทย และคณะนักกรีฑาผู้สูงอายุเข้าเยี่ยมคารวะ
วันศุกร์ที่ 3 พฤศจิกายน 2560
รองนายกรัฐมนตรีอนุญาตให้นายกสมาคมกรีฑาผู้สูงอายุแห่งประเทศไทย และคณะนักกรีฑาผู้สูงอายุเข้าเยี่ยมคารวะ
นายกสมาคมกรีฑาผู้สูงอายุแห่งประเทศไทย พร้อมด้วยคณะผู้บริหารสมาคมฯ และคณะนักกรีฑาผู้สูงอายุ รวมจํานวนทั้งสิ้น 30 คน เข้าเยี่ยมคารวะ
ในโอกาสที่ได้รับรางวัลการแข่งขันกรีฑาผู้สูงอายุชิงแชมป์แห่งเอเชียที่เมืองรูเกา สาธารณรัฐประชาชนจีน
วันนี้ (3 พฤศจิกายน 2560) เวลา 09.30 น. ณ ห้องรับรอง 2 ตึกนารีสโมสร ทําเนียบรัฐบาล พลเอก ธนะศักดิ์ ปฏิมาประกร รองนายกรัฐมนตรีอนุญาตให้ พลตํารวจเอก สันต์ ศรุตานนท์ นายกสมาคมกรีฑาผู้สูงอายุแห่งประเทศไทย พร้อมด้วยคณะผู้บริหารสมาคมฯ และคณะนักกรีฑาผู้สูงอายุ รวมจํานวนทั้งสิ้น 30 คน เข้าเยี่ยมคารวะ ในโอกาสที่ได้รับรางวัลการแข่งขันกรีฑา ผู้สูงอายุชิงแชมป์แห่งเอเชียที่เมืองรูเกา สาธารณรัฐประชาชนจีน จัดการแข่งขันเมื่อวันที่ 24-28 กันยายน 2560 โดยประสบความสําเร็จในการแข่งขันได้รับรางวัลเหรียญทอง จํานวน 15 รางวัลเหรียญทองจากทั้งหมด 27 ประเทศที่เข้าร่วมแข่งขันฯ
จากนั้น รองนายกรัฐมนตรีได้กล่าวแสดงความยินดีและชื่นชมกับสมาคมกรีฑาผู้สูงอายุแห่งประเทศไทยที่ได้ร่วมกันสนับสนุน จนกระทั่งคณะนักกรีฑาผู้สูงอายุประสบความสําเร็จในการแข่งขันดังกล่าว พร้อมทั้งให้กําลังใจและขอให้นักกรีฑาทุกคนหมั่นฝึกฝนฝีมือในการวิ่งให้สม่ําเสมอ เพื่อเพิ่มโอกาสในการแข่งขันชิงแชมป์กรีฑาระดับนานาชาติในครั้งต่อไป
...........................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ศธ.เตรียมสรุปผลการดำเนินงานการขับเคลื่อนการพัฒนาประเทศตามโครงการไทยนิยม ยั่งยืน
วันศุกร์ที่ 6 กรกฎาคม 2561
ศธ.เตรียมสรุปผลการดําเนินงานการขับเคลื่อนการพัฒนาประเทศตามโครงการไทยนิยม ยั่งยืน
นายอํานาจ วิชยานุวัติ ผู้ตรวจราชการกระทรวงศึกษาธิการ ประชุมชี้แจงแนวทางร่วมกับผู้แทนจาก กศน. แต่ละจังหวัดเพื่อเตรียมจัดทําข้อมูลสรุปผลการดําเนินงานการขับเคลื่อนการพัฒนาประเทศตามโครงการไทยนิยม ยั่งยืน ของกระทรวงศึกษาธิการ
นายอํานาจ วิชยานุวัติ ผู้ตรวจราชการกระทรวงศึกษาธิการ ประชุมชี้แจงแนวทางร่วมกับผู้แทนจาก กศน. แต่ละจังหวัดเพื่อเตรียมจัดทําข้อมูลสรุปผลการดําเนินงานการขับเคลื่อนการพัฒนาประเทศตามโครงการไทยนิยม ยั่งยืน ของกระทรวงศึกษาธิการ วันที่5 กรกฎาคม 2561 ณ หอประชุมคุรุสภา กรุงเทพมหานคร เพื่อให้ทราบถึงผลการดําเนินงานที่ผ่านมา ปัญหาอุปสรรคในการดําเนินเนินงาน นํามาปรับแก้ไข และเป็นการนําเสนอชุมชนต้นแบบที่ดําเนินการภายใต้โครงการไทยนิยม ยั่งยืน ได้ประสบความสําเร็จ สามารถนําไปเป็นตัวอย่างแก่ชุมชนอื่นๆ เพื่อนําไปเผยแพร่ ประชาสัมพันธ์ให้ทราบทั่วกัน พร้อมทั้งการปรับแก้ไขแนวทางการสร้างการรับรู้ในชุดความรู้ของ
กระทรวงศึกษาธิการ สู่ประชาชน ให้มีความสอดคล้อง ตรงต่อความต้องการของประชาชนอย่างแท้จริง สามารถสนองนโยบายรัฐบาลได้อย่างต่อเนื่องและยั่งยืนต่อไป
อิชยา กัปปา สรุป
อธิชนม์ สลางสิงห์ ภาพ
แหล่งที่มา/ผู้ส่ง :: กลุ่มสารนิเทศ สอ.สป.
รัฐบาลไทย-ข่าวทำเนียบรัฐบาล-กสร. พัฒนาบุคลากรทั่วประเทศ เพิ่มขีดความสามารถในการขับเคลื่อนภารกิจ
วันพฤหัสบดีที่ 19 ธันวาคม 2562
กสร. พัฒนาบุคลากรทั่วประเทศ เพิ่มขีดความสามารถในการขับเคลื่อนภารกิจ
กรมสวัสดิการและคุ้มครองแรงงาน พัฒนาองค์ความรู้แบบบูรณาการ ผนวกโครงการจาก 3 หน่วย เสริมสร้างศักยภาพ ทักษะ และความสามารถแก่บุคลากรกรมทั่วประเทศ ให้มีความพร้อม เพื่อขับเคลื่อนภารกิจให้บรรลุผลสัมฤทธิ์ที่รับผิดชอบตามนโยบายรัฐบาล
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน เปิดเผยว่า การคุ้มครองและส่งเสริมให้นายจ้าง ลูกจ้างมีศักยภาพสูง มีคุณภาพชีวิตที่ดี รวมถึงดูแลแรงงานให้ได้รับสิทธิประโยชน์ตามที่กฎหมายกําหนด ถือเป็นภารกิจหลักที่กรมต้องดําเนินการให้บรรลุผลสัมฤทธิ์ตามนโยบายรัฐบาล บุคลากรของกรมสวัสดิการและคุ้มครองแรงงานจึงเป็นปัจจัยสําคัญในการขับเคลื่อนภารกิจดังกล่าว ที่ต้องได้รับการพัฒนาองค์ความรู้ และทักษะที่หลากหลาย ตลอดจนการปรับตัวและพัฒนาให้ทันต่อความก้าวหน้าของระบบเทคโนโลยีในปัจจุบัน ดังนั้น เพื่อให้เกิดการพัฒนาองค์ความรู้ที่ครอบคลุมงานที่ต้องปฏิบัติ และความรู้พื้นฐานที่ต้องทราบในการพัฒนาตนเองให้มีความพร้อมออกไปปฏิบัติหน้าที่โดยยึดถือประโยชน์ของผู้อื่นเป็นสําคัญ กรมจึงบูรณาการโครงการจาก 3 หน่วยงาน ได้แก่ ความรู้ด้านการจัดสวัสดิการให้แก่ผู้ใช้แรงงานที่เหมาะสมสอดคล้องกับมาตรฐานสากล จากกองสวัสดิการแรงงาน ความรู้ ความเข้าใจ แนวนโยบายและทิศทางการปฏิบัติราชการในปีงบประมาณ พ.ศ. 2563 รวมถึงการเสริมสร้างวินัย คุณธรรม จริยธรรม และจรรยาบรรณของข้าราชการ เกี่ยวกับการป้องกันและปราบปรามการทุจริต การป้องกันผลประโยชน์ทับซ้อนในการปฏิบัติงาน จากกองการเจ้าหน้าที่ และสุดท้าย ความรู้ในด้านการพัฒนาคุณภาพการให้บริการเพื่อมุ่งสู่ความเป็นเลิศ จากกลุ่มงานพัฒนาระบบบริหาร ซึ่งจะได้เข้าใจและมุ่งสู่เป้าหมายเดียวกัน เกิดภาพลักษณ์ที่ดี เป็นราชการใสสะอาด สามารถเป็นที่พึ่ง และได้รับความไว้วางใจจากนายจ้าง ลูกจ้าง และประชาชนได้อย่างมีประสิทธิภาพ
อธิบดี กสร. กล่าวต่อว่า การบูรณาการโครงการในครั้งนี้ ใช้เวลาอบรม 3 วัน โดยให้หัวหน้าส่วนราชการและเจ้าหน้าที่ทั้งส่วนกลางและส่วนภูมิภาค รวมถึงคณะกรรมการสวัสดิการในสถานประกอบกิจการ และคณะอนุกรรมการสอบข้อเท็จจริง และกลั่นกรองงาน จํานวนรวมทั้งสิ้น 260 คน
รัฐบาลไทย-ข่าวทำเนียบรัฐบาล-รัฐมนตรีอุตตมฯ หารือรัฐมนตรีว่าการกระทรวงอุตสาหกรรมและการค้า สหพันธรัฐรัสเซียเกี่ยวกับความร่วมมือทวิภาคีไทย-รัสเซีย
วันพฤหัสบดีที่ 27 ธันวาคม 2561
รัฐมนตรีอุตตมฯ หารือรัฐมนตรีว่าการกระทรวงอุตสาหกรรมและการค้า สหพันธรัฐรัสเซียเกี่ยวกับความร่วมมือทวิภาคีไทย-รัสเซีย
นายอุตตม สาวนายน รัฐมนตรีว่าการกระทรวงอุตสาหกรรม ให้นายเดนิส แมนทูรอฟ รัฐมนตรีว่าการกระทรวงอุตสาหกรรมและการค้า สหพันธรัฐรัสเซียและคณะ เข้าพบ
วันนี้ (27 ธันวาคม 2561) นายอุตตม สาวนายน รัฐมนตรีว่าการกระทรวงอุตสาหกรรม ให้นายเดนิส แมนทูรอฟ รัฐมนตรีว่าการกระทรวงอุตสาหกรรมและการค้า สหพันธรัฐรัสเซียและคณะ เข้าพบ เพื่อหารือความร่วมมือทวิภาคีไทย-รัสเซียและการส่งเสริมความร่วมมือด้านการพัฒนาอุตสาหกรรมในด้านต่างๆ โดยเฉพาะการส่งเสริมผู้ประกอบการ SMEs การถ่ายทอดและยกระดับเทคโนโลยีและนวัตกรรม รวมทั้งการพัฒนาแรงงานที่มีทักษะเพื่อรองรับอุตสาหกรรม 4.0 โดยมีนายสันติ กีระนันทน์ ผู้ช่วยรัฐมนตีประจํากระทรวงอุตสาหกรรม นายณัฐพล รังสิตพล ผู้อํานวยการสํานักงานเศรษฐกิจอุตสาหกรรม นายอดิทัต วะสีนนท์ รองผู้อํานวยการสํานักงานเศรษฐกิจอุตสาหกรรม ร่วมหารือ ณ ห้องรับรอง 1 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2563 ระหว่างวันที่ 29 พฤษภาคม – 4 มิถุนายน 2563
วันศุกร์ที่ 5 มิถุนายน 2563
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2563 ระหว่างวันที่ 29 พฤษภาคม – 4 มิถุนายน 2563
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2563 ระหว่างวันที่ 29 พฤษภาคม – 4 มิถุนายน 2563  พบการกระทําผิด จํานวน 255 คดี คิดเป็นเงินค่าปรับ 5.87 ล้านบาท
นายวรวรรธน์ ภิญโญ ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิด กฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2563 (ระหว่างวันที่ 29 พฤษภาคม - 4 มิถุนายน 2563) พบว่ามีการกระทําผิด จํานวน 255 คดี คิดเป็นเงินค่าปรับ 5.87 ล้านบาท โดยแยกเป็น สุรา จํานวน 152 คดี ค่าปรับ 1.55 ล้านบาท ยาสูบ จํานวน 69 คดี ค่าปรับ 2.10 ล้านบาท ไพ่ จํานวน 3 คดี ค่าปรับ 0.01 ล้านบาท น้ํามันและผลิตภัณฑ์น้ํามัน จํานวน 17 คดี ค่าปรับ 1.77 ล้านบาท รถจักรยานยนต์ จํานวน 9 คดี ค่าปรับ จํานวน 0.30 ล้านบาท และสินค้าอื่น ๆ จํานวน 5 คดี ค่าปรับ 0.14 ล้านบาท โดยมีของกลางแยกเป็นน้ําสุรา จํานวน 1,117.580 ลิตร ยาสูบ จํานวน 5,380 ซอง ไพ่ จํานวน 78 สํารับ น้ํามันและผลิตภัณฑ์น้ํามัน จํานวน 52,950.000 ลิตร รถจักรยานยนต์ จํานวน 9 คัน
สรุปยอดรวมในปีงบประมาณ พ.ศ. 2563 ตั้งแต่วันที่ 1 ตุลาคม 2562 – 4 มิถุนายน 2563 พบว่ามีการกระทําผิด จํานวน 19,625 คดี คิดเป็นเงินค่าปรับ 334.89 ล้านบาท โดยแยกเป็น สุรา จํานวน 11,157 คดี ค่าปรับ 114.22 ล้านบาท ยาสูบ จํานวน 5,869 คดี ค่าปรับ 137.43 ล้านบาท ไพ่ จํานวน 409 คดี ค่าปรับ 6.39 ล้านบาท น้ํามันและผลิตภัณฑ์น้ํามัน จํานวน 912 คดี ค่าปรับ 32.56 ล้านบาท น้ําหอม จํานวน 42 คดี ค่าปรับ 1.31 ล้านบาท รถจักรยานยนต์ จํานวน 864 คดี ค่าปรับ จํานวน 19.84 ล้านบาท และสินค้าอื่น ๆ จํานวน 372 คดี ค่าปรับ 23.14 ล้านบาท โดยมีของกลางแยกเป็นน้ําสุรา จํานวน 1,258,168.890 ลิตร ยาสูบ จํานวน 350,641 ซอง ไพ่ จํานวน 58,623 สํารับ น้ํามันและผลิตภัณฑ์น้ํามัน จํานวน 2,137,615.000 ลิตร น้ําหอม จํานวน 40,940 ขวด รถจักรยานยนต์ จํานวน 958 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-นายกรัฐมนตรีเยี่ยมชมโครงการลุ่มน้ำลำพะยังตอนบน อันเนื่องมาจากพระราชดำริ จ.กาฬสินธุ์
วันพุธที่ 13 ธันวาคม 2560
นายกรัฐมนตรีเยี่ยมชมโครงการลุ่มน้ําลําพะยังตอนบน อันเนื่องมาจากพระราชดําริ จ.กาฬสินธุ์
นายกรัฐมนตรีเยี่ยมชมโครงการลุ่มน้ําลําพะยังตอนบน อันเนื่องมาจากพระราชดําริ ของในหลวงรัชกาลที่ 9 เพื่อช่วยเหลือราษฎรให้มีน้ําใช้ทําการเกษตรและอุปโภคบริโภคตลอดปี
วันนี้ (13 ธ.ค. 60) เวลา 15.30 น. ณ อ่างเก็บน้ําลําพะยังตอนบน ต.สงเปลือย อ.เขาวง จ.กาฬสินธุ์ พลเอก ประยุทธ์ จันทร์โอชา นายกรัฐมนตรี รับฟังการบรรยายสรุปโครงการลุ่มน้ําลําพะยังตอนบน อุโมงค์ผันน้ําลําพะยังภูมิพัฒน์ และโครงการฝายลําพะยังอันเนื่องมาจากพระราชดําริ โดยมีผู้บริหารกรมชลประทาน หัวหน้าส่วนราชการ ประชาชนมารอให้การต้อนรับ
เมื่อนายกรัฐมนตรีเดินทางมาถึง ได้เยี่ยมชมอุโมงค์ผันน้ําลําพะยังภูมิพัฒน์ ซึ่งเป็นอุโมงค์ผันน้ําข้ามจังหวัดและระบบส่งน้ําไปยังพื้นที่ทําการเกษตร โดยใช้วิธีการเจาะลอดใต้เขาภูบักดี และอาศัยแรงโน้มถ่วงของโลกเป็นตัวผันน้ําระยะทางประมาณ 710 เมตร มีระบบท่อส่งน้ําขนาดความยาวรวม 33.57 กิโลเมตร จํานวนท่อส่งน้ํา 12 สาย หัวจ่ายน้ํา 138 หัวจ่าย ครอบคลุม 2 ตําบล เนื้อที่ 12,000 ไร่ ขณะนี้ส่งน้ําให้เกษตรกรได้ทั้ง 2 ตําบล สามารถใช้งานได้ตามปกติ และประชาชนในพื้นที่รับประโยชน์ได้อย่างทั่งถึง
จากนั้น นายกรัฐมนตรีมายังสํานักงานโครงการฝายลําพะยังอันเนื่องมาจากพระราชดําริ เพื่อรับฟังการบรรยายสรุปว่า โครงการพัฒนาลุ่มน้ําลําพะยังตอนบนอันเนื่องมาจากพระราชดําริ จังหวัดกาฬสินธุ์ เป็นโครงการอันเนื่องมาจากพระราชดําริของพระบาทสมเด็จพระเจ้าอยู่หัว รัชกาลที่ 9 ซึ่งพระบาทสมเด็จพระเจ้าอยู่หัว รัชกาลที่ 9 ทรงมีพระราชดําริเมื่อครั้งเสด็จพระราชดําเนินเยี่ยมราษฎรที่อําเภอเขาวง เมื่อวันที่ 25 พฤศจิกายน พ.ศ. 2535 และได้ทอดพระเนตรสภาพภูมิประเทศลําพะยังที่บ้านกุดตอแก่น ทรงเห็นสภาพความยากลําบากของราษฎรและการขาดแคลนน้ําเนื่องจากขาดระบบชลประทาน จึงได้พระราชทานแนวพระราชดําริ ให้กรมชลประทานพิจารณาดําเนินการเกี่ยวกับการพัฒนาลุ่มน้ําลําพะยัง เพื่อช่วยเหลือประชาชนบ้านกุดตอ กุดตอแก่น และหมู่บ้านอื่น ๆ ให้มีน้ําใช้ทําการเกษตรและอุปโภคบริโภคตลอดปี
ต่อจากนั้น นายกรัฐมนตรีเดินทางไปยังสันอ่างเก็บน้ําฯ เพื่อปล่อยพันธุ์ปลาหลายชนิด เช่น ปลากาดํา ปลาตะเพียนทอง ปลาสร้อยขาว ปลาตะเพียนขาว ปลาบึก จํานวน 200,110 ตัว และปลูกต้นพะยอม ดอกไม้ประจําจังหวัดกาฬสินธุ์ ก่อนที่นายกรัฐมนตรีจะออกเดินทางไปที่วิทยาลัยเทคนิคเขาวง อ.เขาวง จ.กาฬสินธุ์ เพื่อไปเป็นประธานการประชุมสรุปยุทธศาสตร์การพัฒนาจังหวัดกาฬสินธุ์ต่อไป
-----------------------------
กลุ่มประชาสัมพันธุ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ก.ยุติธรรม รับเรื่องร้องเรียนขอความเป็นธรรมจากประชาชน
วันจันทร์ที่ 24 เมษายน 2560
ก.ยุติธรรม รับเรื่องร้องเรียนขอความเป็นธรรมจากประชาชน
พันตํารวจเอกดุษฎี อารยวุฒิ รองปลัดกระทรวงยุติธรรม ได้รับเรื่องราวขอความเป็นธรรมจากประชาชนผู้ได้รับความเดือดร้อน
เมื่อวันจันทร์ที่ ๒๔ เมษายน ๒๕๖๐ เวลา ๑๐.๓๐ น.
ณ ห้องทํางานกระทรวงยุติธรรม ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
พันตํารวจเอกดุษฎี อารยวุฒิ รองปลัดกระทรวงยุติธรรม
ได้รับเรื่องราวขอความเป็นธรรมจากประชาชนผู้ได้รับความเดือดร้อน
จาก นายสถาพร มิชพล  ร้องทุกข์ขอความเป็นธรรม กรณีถูกกล่าวหากระทําชําเราเด็กหญิง
เหตุเกิดเมื่อวันที่ ๒๖ เมษายน ๒๕๕๓ ณ ร้านอาหารบ้าบิ่น อําเภอคลองหลวง จังหวัดปทุมธานี
รัฐบาลไทย-ข่าวทำเนียบรัฐบาล-​รมต.อุตตมฯ เป็นประธานแถลงข่าวเปิดตัวแอปพลิเคชัน odini
วันพุธที่ 6 มิถุนายน 2561
​รมต.อุตตมฯ เป็นประธานแถลงข่าวเปิดตัวแอปพลิเคชัน odini
รัฐมนตรีว่าการกระทรวงอุตสาหกรรม เป็นประธานงานแถลงข่าวเปิดตัว แอปพลิเคชัน odini  ณ ห้องประชุมศุกรีย์ แก้วเจริญ อาคารบี ตลาดหลักทรัพย์แห่งประเทศไทย
วันนี้ (6 มิถุนายน 2561) นายอุตตม สาวนายน รัฐมนตรีว่าการกระทรวงอุตสาหกรรม เป็นประธานงานแถลงข่าวเปิดตัว แอปพลิเคชัน odini โดยมี นายชลเดช เขมะรัตนา ประธานเจ้าหน้าที่บริหาร บริษัทหลักทรัพย์นายหน้าซื้อขายหน่วยลงทุน โรโบเวลธ์ จํากัด ให้การต้อนรับ พร้อมด้วยคณะผู้บริหารและแขกผู้มีเกียรติ เข้าร่วม ณ ห้องประชุมศุกรีย์ แก้วเจริญ อาคารบี ตลาดหลักทรัพย์แห่งประเทศไทย
นายอุตตมฯ รมต.กระทรวงอุตสาหกรรม กล่าวว่า นับเป็นก้าวสําคัญของประเทศไทยในขณะนี้ ที่สถานการณ์ทางด้านการเงินมีความเปลี่ยนแปลง สําหรับการก่อตั้งแอปพลิเคชัน odini นั้นเป็นนวัตกรรมใหม่เพื่อการลงทุนแบบอัตโนมัติด้วยระบบ Robo-advisor ซึ่งเป็นการพัฒนาโดยคนไทย อย่างที่ทราบกันดีว่า ปัจจุบันการลงทุนด้านการเงิน และตลาดหลักทรัพย์ มีบทบาทสําคัญอย่างมากในการลงทุน เป็นการดึงดูดภาคเอกชนในการลงทุน และเป้าหมายของ Robo-advisor ไม่ได้เป็นเทคโนโลยีของคนกลุ่มใดกลุ่มหนึ่ง แต่เป็นเทคโนโลยีของประชาชน บุคคลทั่วไป ให้เข้าถึงการลงทุนต่างๆ รวมไปถึงผู้ประกอบการ SME และ Start up ให้สามารถพัฒนาศักยภาพการลงทุน และด้านการเงินได้ดียิ่งขึ้น
สําหรับ แอปพลิเคชัน odini ลงทุนจัดตั้งโดย บริษัทหลักทรัพย์นายหน้าซื้อขายหน่วยลงทุน โรโบเวลธ์ จํากัด เป็นการลงทุนรวมแบบอัตโนมัติด้วย Robo-advisor รายแรกของประเทศไทย ภายใต้แนวคิด "ลงทุนง่าย ได้ทุกคน" เพื่อให้คนไทยทุกคนเข้าถึงการลงทุนได้ง่ายผ่านระบบแอปพลิเคชันในโทรศัพท์มือถือ ช่วยให้ลงทุนได้ทุกที่ ทุกเวลา มีการแนะนําการลงทุนแบบครบวงจร นําเสนอการเปิดบัญชีผ่าน smart phone แนะนําสัดส่วนการลงทุนที่เหมาะสม ลงทุนในพอร์ตกองทุนรวมให้แบบอัติโนมัติตามเงื่อนไขที่นักลงทุนเลือก พร้อมทั้งปรับสัดส่วนพอร์ตให้มีความสมดุลอยู่เสมอ ด้วยเงินทุนเริ่มต้นเพียงหนึ่งพันบาท
โดยกลุ่มเป้าหมายของแอปพลิเคชั่น odini นั้นประกอบด้วย 3 กลุ่ม ได้แก่ กลุ่มที่ยังไม่เคยลงทุนมาก่อน กลุ่มที่เคยลงทุนมาบ้าง แต่ไม่ค่อยประสบความสําเร็จเท่าที่ควร และกลุ่มที่มีความเชี่ยวชาญเรื่องการเงินเป็นอย่างดีแต่ไม่มีเวลาดูแลการลงทุนอย่างใกล้ชิด เพื่อการวางแผนการลงทุนพร้อมทั้งการวางแผนการตลาด ร่วมมือกับตลาดหุ้นไทย เพื่อการเปลี่ยนแปลงและเปิดโอกาสให้นักลงทุนรายใหม่เข้าถึงช่องทางการลงทุนได้มากขึ้น ซึ่งคาดว่าจะสามารถดึงดูดนักลงทุนรายย่อยเข้าใช้บริการได้ไม่ต่ํากว่า 200,000 ราย ภายใน 3 ปี